Αν έπρεπε να πω μόνο μια λέξη για αυτό το κατάλυμα θα ήταν wow. Μπροστά σε μια υπέροχη θάλασσα με άμμο, από αυτές που αρέσουν στα παιδιά, αλλά και σε ενήλικες αφού λίγο δίπλα υπάρχει φουσκωτή πλατφόρμα μέσα στη θάλασσα για παιδιά αλλά και σημείο για water sports.
Εσωτερικά πεντακάθαρο, διαμπερές και ευάερο και με μόνο αυτά που χρειάζεσαι χωρίς τίποτα περιττό. Τα air condition τα χρειαστήκαμε ελάχιστα γιατί ανοίγοντας τα παράθυρα μπαίνει μέσα όλη η δροσιά της θάλασσας. Μικρές εκπλήξεις που φανερώνουν φροντίδα για τους καλεσμένους σε πολλά σημεία του σπιτιού.
Τα στρώματα παρά πολύ άνετα και καινούργια. Καλή ποιότητα σεντόνια (πολύ σημαντικό) και πετσέτες.
Ταβερνάκια και καφέ σε απόσταση αναπνοής αλλά και η επιλογή delivery για γεύμα στο υπέροχο μπαλκόνι.
Οι ιδιοκτήτες εξαιρετικά διακριτικοί, με διάθεση να προλάβουν οποιαδήποτε ανάγκη ισως προκύψει.
Ταξιδεύουμε συχνά με την οικογένεια μου και έχουμε επίγνωση όλων όσων χρειάζεσαι για μια τέτοια διαμονή. Αυτό τα είχε όλα.
Επίσης, δεν είναι ούτε κοντά στη θάλασσα, ούτε δίπλα στη θάλασσα ούτε με «θέα» θάλασσα. Είναι κυριολεκτικά «πάνω» στη θάλασσα.
Αυτό το σπίτι μυρίζει «καλοκαίρι στην Κρήτη».
Αν έχεις δει πολλά καταλύματα και αναρωτιέσαι απλά πάτησε σε αυτό εδώ, κράτηση τώρα.